《六月二十晨雨大降》
清代·郑珍

望雨终宵三四起，雨来侵晓却安眠。已知比户皆回命，暗悔前朝易怨天。

官粜虽轻无此饱，帝心稍转即丰年。翻悲昨见横渠瘠，不缓须臾死道边。

作者简介：（1806—1864）贵州遵义人，字子尹，号柴翁。道光十七年举人，选荔波县训导。咸丰间告归。同治初补江苏知县，未行而卒。学宗许郑，精通文字音韵之学，熟悉古代宫室冠服制度。有《礼仪私笺》、《轮舆私笺》、《说文新附考》、《巢经巢经说》、《巢经巢集》等。